गर्भावस्था के दौरान अपच, सीने में जलन, गैस या एसिडिटी की समस्या भी हो सकती है। इस कारण गर्भवती महिला को कई बार बिना कुछ खाए भी पेट भरा लगने लग सकता है। कई बार ज्यादा देर भूखे रहने से भी ऐसा होता है। इसलिए, ऐसी स्थिति में हर थोड़ी-थोड़ी देर में कुछ पौष्टिक चीजों का सेवन करें। इससे एसिडिटी और पेट फूलने की समस्या से बचाव हो सकता है। हालांकि, अगर ये परेशानी ज्यादा हो रही हो, तो एक बार अपने डॉक्टर से इस बारे में बात कर सुझाव लें।
इस लेख को पड़ने के बाद प्रेग्नेंसी में क्या खाना चाहिए और क्या नहीं, आपकी यह उलझन दूर हुई होगी। गर्भावस्था के दौरान अपने डॉक्टर से अपनी डाइट के बारे में नियमित रूप से पूछताछ करते रहें, क्योंकि आपके डॉक्टर आपके बारे में ज्यादा जानते हैं और उसी के अनुसार सही सुझाव भी देंगे। गर्भावस्था में आहार के साथ-साथ मन को भी शांत रखें। इसलिए, सिर्फ स्वस्थ भोजन ही नहीं, बल्कि सही सोच भी रखें। चिंता से दूर रहने की कोशिश करें, अच्छा सोचें, खुश रहें, खुद भी स्वस्थ रहें और शिशु को भी सेहतमंद बनाएं। अगर आपके पास गर्भावस्था में भोजन से जुड़ी कोई अन्य जानकारी है, तो उसे हमारे साथ नीचे कमेंट में शेयर कर सकते हैं। इसके अलावा, अगर आपके मन में गर्भावस्था में खानपान से जुड़े कोई सवाल हैं, तो वो भी आप पूछ सकते हैं।